ddrg/super_eurlex huggingface dataset:
6.3.4.

Využívanie hromadných údajov o jednotlivcoch by mohlo viesť k prechodu od jedného modelu a príslušnej vzájomnosti krytia rizík na model krytia správania a individualizácie ponuky poistenia, čo by mohlo viesť k nadmernej individualizácii. Zatiaľ čo súkromní poisťovatelia, ktorých cieľom je zisk, sú podľa všetkého schopní celkom prirodzene vykonávať svoju činnosť, v prípade vzájomných spoločností a subjektov verejného zdravotného poistenia by mohol byť vývoj zložitejší a ich hlavné poslanie by mohlo byť ohrozené.
1.11.

EHSV sa nazdáva, že zavedením systému kvalifikovanej väčšiny v oblasti priameho zdaňovania by sa umožnilo viac podporiť snahy o harmonizáciu pravidiel (2) v oblasti stanovenia daňových základov pre hlavné dane. Mal by sa urýchliť pokrok pri presadzovaní daňových politík, ktorý by mal pozitívny vplyv na vnútorný trh a prostredníctvom ktorého by sa vytvoril značný potenciál rastu, vzhľadom na to, že harmonizovaný systém by výrazne znížil náklady spoločností na dodržiavanie predpisov a vytvoril by predvídateľnejší daňový systém v EÚ.
3.12.

Minimálne päť percent finančných prostriedkov z EPFRV by sa malo využiť na miestny rozvoj vedený komunitou. Vzhľadom na štruktúru, ktorú to so sebou prináša – pri využití jedného z fondov je potrebné riadiť sa štyrmi rôznymi súbormi pravidiel – je racionálne a jednoduché využívanie sotva možné. Komisia by pred nadchádzajúcim programovým obdobím mala predložiť návrhy na výrazné zjednodušenie a stanoviť dolnú hranicu pre podiel prostriedkov z fondov pre túto metódu, aby miestny rozvoj vedený komunitou dokázal plne rozvinúť svoj potenciál ako nástroj pre vidiek, ako aj pre mesto.
1.2.

Po ukončení výrobných kvót bude pomoc na súkromné skladovanie cukru jediným osobitným nástrojom, ktorý bude naďalej predstavovať možnosť podpory sektora repného cukru v EÚ. Ak však v sektore repného cukru v EÚ nastane trhová kríza, nie je zrejmé, za akých okolností by sa takáto pomoc mohla zaviesť. Podmienky aktivácie pomoci na súkromné skladovanie sa musia lepšie vymedziť, aby systém spĺňal svoj účel. Európska komisia by mohla zvážiť vymedzenie objektívnej prahovej ceny, na základe ktorej by sa začal rozhodovací proces týkajúci sa aktivácie pomoci na súkromné skladovanie. Vďaka tomu by mal celý proces menej subjektívny charakter a podporilo by sa rýchle a jednotné zavedenie takejto pomoci v časoch krízy. Zvážiť by sa mala aj možnosť uplatnenia všeobecných krízových opatrení, napríklad podľa článku 222 nariadenia o jednotnej spoločnej organizácii trhov. Výbor víta zriadenie strediska pre monitorovanie trhu s cukrom, pokiaľ bude jeho zloženie vyvážené a zvolá sa včas v prípade vzniku ťažkostí na trhu.
1.8.

EHSV sa však domnieva, že táto iniciatíva je v prvom rade záležitosťou súkromného sektora EÚ, do ktorého spadajú podniky a poskytovatelia služieb, ktorých sa to najviac týka, ako aj celý hodnotový reťazec so zapojením držiteľov práv a MSP, zatiaľ čo úlohou Európskej komisie je aktualizácia regulačného rámca pre práva duševného vlastníctva s cieľom modernizovať súčasné pravidlá a upraviť trestnoprávne možnosti, ktoré sú v súčasnosti k dispozícii v EÚ a jej členských štátoch. Spoločne by to malo viesť k silnému spoločnému impulzu, od zdroja pozdĺž celého dodávateľského reťazca, a identifikovať interoperatívne mechanizmy medzinárodnej spolupráce a monitorovania dodávateľov/klientov, s cieľom minimalizovať riziko falšovania v dodávateľskom reťazci.
1.14.

Komisia a sociálne hospodárstvo by mali uľahčiť zapojenie skupín G20 a G7 do podpory konkrétnych politík na podporu sociálneho hospodárstva (ako to stanovuje rámec G20 pre inkluzívne podnikanie), ktoré by odrážali rozdiely v hodnotách, zásadách a dôvodoch existencie týchto organizácií (odporúčanie GECES č. 12).
3.5.

EHSV žiada, aby sa investovalo do technológií a infraštruktúry, na ktorých možno vybudovať digitálnu dopravu, a to najmä do systémov riadenia a kontroly dopravy. SESAR (Výskum manažmentu letovej prevádzky jednotného európskeho neba) a ERTMS (Európsky systém riadenia železničnej dopravy) sú projekty už v pokročilom štádiu vývoja, avšak chýbajú im značné finančné zdroje. VTMIS (monitorovací a informačný systém pre lodnú dopravu) a C-ITS je naďalej potrebné vyvíjať. Okrem toho sa v rámci základnej siete TEN-T musia sprístupniť 5G spojenia. V rámci finančných nástrojoch EÚ, ako je napríklad Nástroj na prepájanie Európy, Európsky fond pre strategické investície a program Horizont 2020 by sa mali tieto iniciatívy uprednostňovať.
4.1.

Toto stanovisko je čiastočne založené na záveroch vypočutí, ktoré sa konali od júla 2019 do prvého štvrťroku 2020 okrem iného so sociálnymi partnermi, s federáciami MSP, so združeniami spotrebiteľov, s orgánmi verejnej moci v štyroch členských štátoch: Nemecku , Belgicku , Portugalsku a Rumunsku . Estónsko a Írsko , ktoré boli tiež vybrané, sa nemohli zúčastniť na vypočutí v dôsledku krízy spôsobenej koronavírusom.
4.5.4

Vzhľadom na svoju reprezentatívnu funkciu je EHSV vhodný na to, aby pomohol určiť zainteresované strany, ktoré sú najviac postihnuté navrhovaným politickým opatrením a pomohol pri získavaní skúseností s existujúcimi právnymi predpismi. Komisia by mala intenzívnejšie konzultovať EHSV pri rozvoji konzultačných stratégií a určovaní príslušných cieľových skupín ex ante aj ex post .
4.8.

Európska komisia by sa mala usilovať o to, aby sa v rámci OECD uzavrela celosvetová dohoda (a to aj s Čínou), ktorou by sa stanovili pravidlá kontroly dotácií a prípadne cenovej disciplíny, a takisto by mala podporovať úsilie v tomto smere.
3.5.

EHSV by tiež uvítal záväzok začleniť do obchodnej politiky, a konkrétnejšie do kapitol o obchode a trvalo udržateľnom rozvoji, rodové hľadisko. V mnohých krajinách, s ktorými EÚ obchoduje, predstavujú ženy väčšinu pracovnej sily v špecifických odvetviach, napríklad v textilnom priemysle. Obchodné dohody EÚ by teda nemali prehlbovať rodovú nerovnosť. Európska komisia by mala zabezpečiť, aby sa v plnom rozsahu dodržiavali medzinárodné pracovné normy týkajúce sa rodovej rovnosti a práv žien pri práci. EHSV osobitne žiada, aby sa dodržiaval dohovor MOP č. 100 o rovnakom odmeňovaní, dohovor č. 111 o diskriminácii, pokiaľ ide o zamestnanie a povolanie, ktorý podporuje nediskrimináciu na pracovisku, a dohovor č. 183 o ochrane materstva.
EHSV v stanovisku na tému Trvalo udržateľný rozvoj: Mapovanie vnútorných a vonkajších politík EÚ (26) konštatoval, že „Program OSN do roku 2030 by sa mal zmeniť na aktívny, transformačný a pozitívny príbeh Európy. Tento proces pritom musí vychádzať zo silnej politickej vôle a odhodlania vytvoriť trvalo udržateľnú Európsku úniu tým, že naše hospodárstva budeme viesť smerom k odolnému a konkurencieschopnému, nízkouhlíkovému a sociálne inkluzívnemu vývoju s efektívnym využívaním zdrojov. Tento strategický zámer by taktiež pomohol prekonať nebývalý nedostatok dôvery občanov EÚ v projekt EÚ a najmä by preň zabezpečil podporu mladých ľudí. EÚ by mala program OSN do roku 2030 využívať týmto spôsobom, aby občanom EÚ predstavila novú víziu Európy: sociálnu zmluvu 21. storočia.“
1.13.

Za spôsob predchádzania radikalizácii sa musia považovať aj investície do riešenia veľmi vysokej nezamestnanosti mladých ľudí a neistých podmienok zamestnávania v mnohých krajinách EÚ. EHSV okrem toho požaduje, aby sa do popredia pozornosti dostali investície do boja proti chudobe a integrácie mladých ľudí do spoločnosti, vzdelávacích systémov a na trh práce.
6.5.

EHSV žiada Komisiu, Parlament a Radu, aby preskúmali možnosť zriadenia osobitného GR pre potraviny, ktoré by zlepšilo koordináciu úloh a zodpovedností pre všetky politické opatrenia súvisiace s potravinami, od spoločných metodík analýz životného cyklu až po veľké objemy údajov o potravinách a udržateľnú výživu. Toto nové GR by poskytovalo rámec nevyhnutný na to, aby sa potraviny stali prioritou a bolo by podľa potreby zdrojom regulácie, právnych predpisov a základom presadzovania.
3.2.

Osobitné právne predpisy týkajúce sa trhu práce, ktoré platia vo väčšine členských štátov, stanovujú, že pracovný vzťah sa realizuje na základe individuálnej pracovnej zmluvy. Mnohé z nových foriem zamestnania, ktoré sa objavili v nadväznosti na rozvoj digitálnych technológií, pracovnú zmluvu už nepoužívajú. EHSV sa domnieva, že situácia týchto pracovníkov by sa mala objasniť, aby im v súlade so základnými zásadami vnútroštátnych systémov bola poskytnutá primeraná ochrana, pokiaľ ide o trh práce a sociálne zabezpečenie. Stratou zamestnania by sa títo pracovníci priamo dostali do kategórie chudobných obyvateľov, keďže ich nechráni systém sociálnej ochrany.
4.6.6.

Podpora by mala byť dostupná pre všetkých, dotácie by sa mali zamerať na obnoviteľné zdroje energie, zatiaľ čo dotácie na faktory spôsobujúce zmenu klímy by sa mali okamžite ukončiť a výnimky by sa mali uplatňovať spravodlivejšie, výslovne by sa nemali zameriavať na tých, ktorí si môžu dovoliť zaplatiť najviac, ani na tých, ktorí zo znečisťovania profitujú. Dotácie na fosílne palivá sa podľa MMF v súčasnosti pohybujú vo výške 10 miliónov USD za minútu. Odstránením týchto dotácií by sa vládne príjmy zvýšili o 3,6 % celosvetového HDP, emisie by sa znížili o viac ako 20 %, výskyt predčasných úmrtí v dôsledku znečistenia ovzdušia by sa znížil o viac ako polovicu a celosvetová hospodárska prosperita by sa zvýšila o 1,8 bilióna USD (2,2 % celosvetového HDP). Tento údaj poukazuje na nespravodlivú povahu súčasného systému.
5.2.3.3.

Jednou možnosťou (28) by bolo, aby Komisia o porušovaní viac informovala verejnosť, keďže v konečnom dôsledku sú to vlády členských štátov, ktoré nesprávne alebo oneskorene transponujú právne predpisy alebo ich netransponujú vôbec. Boli to takisto ony, kto tieto právne predpisy prijal v Rade. Sú zodpovedné za všeobecne nedostatočné uplatňovanie acquis EÚ, ktoré sa opätovne každý rok potvrdzuje v správach o uplatňovaní právnych predpisov EÚ. Komisia by takisto mala systematicky skúmať, ktoré opatrenia sú nevyhnutné na vykonanie zásadnej zmeny súčasnej situácie, a mala by zohľadniť predchádzajúce návrhy EHSV (29) v tejto súvislosti.
2.10.6.

Do predchádzania radikalizácii a násilnému extrémizmu musia byť zapojené hospodárske a sociálne rady Stredozemia, hospodárske a sociálne subjekty a občianska spoločnosť ako celok. Na tento účel sú potrebné mechanizmy na výmenu a spoluprácu s vyčlenenými rozpočtovými prostriedkami, ako aj riešenie otázok súvisiacich so spravodlivosťou, rodovou nerovnosťou, rasovými prejavmi, nezamestnanosťou mladých ľudí a negramotnosťou, a to v rámci úsilia o rozsiahlejšiu deradikalizáciu, ktorej súčasťou by bol aj rozvoj medzikultúrneho dialógu. V tejto súvislosti je potrebné poukázať na činnosť siete na zvyšovanie povedomia o radikalizácii (Radicalisation Awareness Network – RAN) (13) a jej centra excelentnosti.
6.8.

EHSV vyzýva Komisiu, aby navrhla európsky fond pre demokraciu, hodnoty a ľudské práva pôsobiaci v rámci EÚ (19), ktorý by mal ambiciózny rozpočet a bol by prístupný priamo organizáciám občianskej spoločnosti v celej Európe vrátane obhajcov ľudských práv, ktorí sa zameriavajú na podporu a ochranu základných hodnôt EÚ. Tento fond by pokrýval prevádzkové náklady, ako aj súdne spory a kontrolné činnosti a bol by spravovaný nezávisle, podobne ako Európska nadácia na podporu demokracie (20) a so zapojením zástupcov EHSV.
3.4.

EHSV sa domnieva, že pre fungovanie eurozóny má pomerne zásadný význam podpora zvýšenia investícií a uskutočňovania a presadzovania štrukturálnych reforiem, ktoré by mohli byť ešte viac podporené v rámci procesu európskeho semestra, najmä s ohľadom na rámec jednotného trhu. Investície zo strany EIB, EIF a EFSI prinášajú pozitívne výsledky, vrátane potrebných regionálnych projektov. Ich objem však nepostačuje na preklenutie investičnej medzery, ktorá vznikla v najmä v čase krízy. Tieto nástroje by mali pomôcť vytvoriť dostatočne stabilný systém, ktorý umožní spoločné využívanie verejných a súkromných zdrojov. Riadená flexibilita Paktu stability a rastu by sa mala využiť na to, aby sa mohlo uplatňovať zlaté pravidlo, podľa ktorého by investície a súvisiace bežné výdavky mali uskutočniť tak, aby priniesli plody v budúcnosti. Zameranie štrukturálnych reforiem by sa jednoznačne malo presunúť z úrovne jednotlivých členských štátov na celkové fungovanie jednotného trhu.
4.4.

Hlbšie partnerstvo medzi Latinskou Amerikou a Európskou úniou by umožnilo zrýchliť hospodársky rast, dosiahnuť pokrok v štrukturálnych zmenách smerom k odvetviam založeným na intenzívnom využívaní poznatkov, zmierniť chudobu, zlepšiť sociálne začlenenie a chrániť životné prostredie. Toto všetko by sa dalo dosiahnuť: — prehĺbením dohôd o pridružení, ktoré otvárajú možnosti pre investície, najmä do nových činností založených na intenzívnom využívaní poznatkov a do kvalitných pracovných miest, — podporou zakladania malých a stredných podnikov, a to vytváraním pracovných miest v rámci sietí, — investovaním do oblastí, ktoré umožnia udržateľný rast, dôstojnú prácu, sociálne začlenenie a udržateľnosť životného prostredia, — podporou inovácií a demokratizácie nových technológií a prispievaním k ich masovému využívaniu, a to najmä informačných a komunikačných technológií (IKT), — budovaním inkluzívnych infraštruktúr šetrných k životnému prostrediu, ktoré by zjednodušili prístup k základným službám v novom rámci rozvoja miest a podporili územnú súdržnosť, — podporou investícií do technológií na zmiernenie globálneho otepľovania, — intenzívnejším využívaním environmentálne prijateľných foriem energie, využívaním nekonvenčných obnoviteľných zdrojov energie v záujme diverzifikácie jej spotreby a využívaním skúseností európskych podnikov v tejto oblasti s cieľom dosiahnuť ekologické hospodárstvo, — podporou a posilnením postavenia podnikateľských organizácií a odborových zväzov ako kľúčových aktérov sociálneho dialógu v záujme podpory čo najharmonickejšieho rozvoja miestnych výrobných štruktúr vrátane obmedzenia neformálnej ekonomiky.
6.5.

V kontexte nadchádzajúceho programu Európsky horizont by byť malo civilné letectvo aj naďalej jednou z hlavných priorít so zvýšeným rozpočtom v porovnaní so súčasným financovaním v rámci programu Horizont 2020. Výskum a inovácia je životnou silou leteckého priemyslu EÚ a dlhé výskumné cykly leteckého priemyslu si vyžadujú rozdelenie rizika medzi verejný a súkromný sektor prostredníctvom financovania na základe grantov založeného na dlhodobom záväzku vypracúvať výskumné programy. Je to nevyhnutné pre konkurencieschopnosť leteckého priemyslu EÚ. Preto by sa mali zachovať dve spoločné technologické iniciatívy (Čisté nebo a SESAR). V rámci Nástroja na prepájanie Európy (NPE) by malo byť aj naďalej najvyššou prioritou financovanie, aby sa urýchlilo a podporilo zavádzanie technológií vyvinutých v rámci výskumu a inovácii v programoch Čisté nebo a SESAR.
5.5.

Koordinácia a monitorovanie cieľov trvalo udržateľného rozvoja by sa mala začleniť do európskeho semestra, ako to EHSV opakovane žiadal (napríklad v stanoviskách EHSV NAT/693 ( 16 ) , NAT/700 ( 17 ) , SC/047 ( 18 ) , SC/050 ( 19 ) ). To by malo zahŕňať aj proces kontroly primeranosti stratégií vykonávania cieľov trvalo udržateľného rozvoja na úrovni členských štátov. Orgány členských štátov by mali dostať spoločné usmernenia a mali by sa monitorovať, aby bolo všetko úsilie zamerané rovnakým smerom. Medzi členskými štátmi by sa okrem toho mala propagovať výmena osvedčených postupov. Rozsah pôsobnosti európskeho semestra by sa mal rozšíriť tak, aby sa v kontexte budúcej zastrešujúcej stratégie trvalo udržateľného rozvoja okrem tradičného hospodárskeho rozmeru v plnej miere a za rovnakých podmienok zohľadňoval aj sociálny a environmentálny rozmer. Odporúčania pre jednotlivé krajiny musia byť preto v súlade s cieľmi trvalo udržateľného rozvoja, ako aj s analýzou vykonanou v správach pre jednotlivé krajiny v rámci procesu európskeho semestra.
4.9.2.

Potrebný objem elektrickej energie by mohlo vyrobiť asi 70 veterných turbín (nainštalovaných v regióne). Objem elektrickej energie, ktorý ročne vyrobí jedno takéto zariadenie, postačuje na prevádzkovanie asi 7 000 osobných vozidiel, pričom jedna kWh stojí asi 6 – 7 centov. Ak by sa spojilo 7 000 vodičov, ktorí by spoločne prevádzkovali jedno takéto zariadenie, dali by sa ich náklady na prevádzkovanie elektrického automobilu znížiť ešte výraznejšie. Muselo by sa to však umožniť po právnej a administratívnej stránke napr. tým, že by sa otvorili siete pre partnerskú distribúciu. Zatiaľ čo digitalizácia takéto možnosti ponúka, politická realita ich blokuje!
5.4.

Podstatou cieľa č. 11 je dosiahnuť, aby mestá a ľudské sídla boli inkluzívne, bezpečné, odolné a udržateľné. Vyzýva sa v ňom na zaistenie prístupu k bezpečným, cenovo dostupným, ľahko prístupným a udržateľným dopravným systémom pre všetkých a venovanie pozornosti potrebám osôb v zraniteľnej situácii, ako sú deti, osoby so zdravotným postihnutím a starší ľudia. To si vyžaduje vhodné plánovanie využívania pôdy a dopravných systémov, ako aj primerané verejné investície do infraštruktúry. Rozvoj verejnej dopravy zohráva dôležitú úlohu, a to tak v mestských ako aj vo vidieckych oblastiach.
5.9.

Dohoda o pridružení s Mercosurom by EÚ umožnila posilniť svoje ekonomické a geopolitické väzby so strategickým partnerom. Ak by bola okamžite uzatvorená, táto dohoda medzi obidvoma regiónmi by bola prvou veľkou dohodou podpísanou Mercosurom, ktorá by EÚ umožnila predbehnúť ostatných medzinárodných konkurentov, ako sú USA, Čína, India, Rusko a Južná Kórea. Okrem toho by takáto dohoda posilnila strategické partnerstvo s Brazíliou – ktoré sa netýka obchodu –, krajinou s veľkým významom v medzinárodnom geopolitickom rámci. Táto dohoda o pridružení by posilnila prítomnosť Európy v Latinskej Amerike, v regióne s významnými rezervami energie, potravín a vody, čo sú tri dôležité zdroje v 21. storočí. Dohoda o pridružení by mohla pomôcť posilniť hospodárske a geopolitické väzby medzi Atlantikom a Pacifikom.
EHSV sa už zasadzoval za mnohé pozitívne účinky dobre plánovaných, účinných a efektívnych sociálnych investícií zameraných na budúcnosť, ktoré, ako sa akceptovalo v balíku sociálnych investícií Európskej komisie, by sa nemali vnímať ako náklady, ale ako investície do potenciálu rastu a zamestnanosti v Európe. EHSV vyjadril poľutovanie, že pre efektívne vykonávanie týchto cieľov sa neurobilo viac. Sociálne investície ponúkajú hospodársku a sociálnu návratnosť v priebehu času, pokiaľ ide o nárast zamestnanosti alebo pracovných príjmov, zlepšenie zdravia, zníženie nezamestnanosti, lepšie vzdelanie, zníženie chudoby a sociálneho vylúčenia atď. Takisto zlepšuje prosperitu a blahobyt jednotlivcov a zároveň posilňuje ekonomiku tým, že zabezpečuje kvalifikovanejšiu pracovnú silu, vyššiu produktivitu a zamestnanosť. Takéto investície, najmä pri zvyšovaní udržateľného rastu, by mohli prispieť aj k posilneniu zručností a kvalifikácie ľudí, k zlepšeniu ich príležitostí v spoločnosti a na trhu práce, ako aj k stimulovaniu hospodárstva, čo EÚ pomôže v tom, aby z krízy vyšla silnejšia. Okrem toho by zabezpečili efektívnejšie a účinnejšie verejné výdavky, čo zo strednodobého až dlhodobého hľadiska financovania povedie k úsporám verejných rozpočtov ( 16 ) . EHSV tiež zdôraznil dlhodobé náklady na nekonanie a investovanie do sociálnej sféry. EHSV v tejto súvislosti zdôraznil aj význam investovania do rozsiahlych systémov sociálneho zabezpečenia aj vzhľadom na to, že pôsobia ako automatický stabilizátor ( 17 )
2.7.

Výbor v tejto súvislosti vyjadruje poľutovanie nad tým, že v období 2014 – 2020 bolo na podporu opatrení v oblasti rodovej rovnosti pridelených dovedna iba 6,17 miliardy EUR, čo predstavuje približne 0,6 % z celkových rozpočtových prostriedkov. EHSV žiada, aby rodová rovnosť zostala samostatným cieľom v budúcich finančných rámcoch, v ktorých sa tiež musí odrážať jasný záväzok k rodovej rovnosti a uplatňovaniu hľadiska rodovej rovnosti a ktoré musia zahŕňať povinné rodové ukazovatele, posúdenie vplyvu na rodovú rovnosť a rodové rozpočtovanie na úrovni EÚ aj členských štátov. Zameranie na uplatňovanie hľadiska rodovej rovnosti a poskytovanie osobitných finančných prostriedkov na opatrenia v oblasti rodovej rovnosti by sa nemalo zahrnúť len do programov, ktoré sa zaoberajú otázkami súvisiacimi so zamestnanosťou a sociálnym začlenením alebo základnými ľudskými právami (ako je napríklad Európsky sociálny fond, program Práva, rovnosť a občianstvo, Fond pre azyl, migráciu a integráciu a program Európskej únie v oblasti zamestnanosti a sociálnej inovácie), ale aj do oblastí politiky, ktoré sa nepovažujú za priamo spojené s rodovou rovnosťou, ale ktoré by na ňu mohli mať významný vplyv (napríklad oblasti IKT, dopravy, rozvoja miest a vidieka, podnikania, investičnej podpory, trvalo udržateľného rozvoja a environmentálnych politík). Rozmer rodovej rovnosti, posudzovaný na základe indexu rodovej rovnosti, by sa mal stať neoddeliteľnou súčasťou európskeho semestra vrátane správ o jednotlivých krajinách a odporúčaní pre jednotlivé krajiny.
2.7.

Malo by sa podporovať odstraňovanie bariér, a teda aj partnerstvo medzi rôznymi lekárskymi a zdravotníckymi pracovníkmi tak, že sa zdôrazní úloha koordinujúceho gerontológa a hlavnej zdravotnej sestry, ktorých funkcia by sa mala posilniť. Mali by sa tiež vytvoriť prepojenia medzi ošetrovateľskými službami poskytovanými v zariadeniach, ambulantnou starostlivosťou a službami, rodinnými lekármi a neformálnymi opatrovateľmi. Umožnilo by to lepšie pochopiť dopyt po vybavení a starostlivosti pre starších ľudí.
4.5.

V súčasnosti nie sú požiadavky na odbornú prípravu a ustanovenia v mnohých členských štátoch dostatočné na to, aby primerane chránili pracovníkov pred rizikami vystavenia účinkom azbestu. V zásade každý pracovník v stavebníctve je vystavený potenciálnemu riziku, že vo svojej práci príde do kontaktu s azbestom. Podľa smernice o ochrane pracovníkov pred rizikami z vystavenia účinkom azbestu pri práci (smernica 2009/148/ES) potrebuje každý ohrozený pracovník prípravu primeranú miere rizika. To sa však neodráža dostatočne v transpozícii do národných právnych predpisov mnohých členských štátov, ktoré sa často obmedzujú len na pracovníkov potenciálne ohrozených vystaveniu vysokej koncentrácii (napríklad pri odstraňovaní azbestu/búracích prácach). Členské štáty by mali preskúmať svoju transpozíciu a praktické vykonávanie smernice z hľadiska rôznych rizikových skupín, a to s cieľom zlepšiť ochranu všetkých pracovníkov, ktorým hrozí vystavenie účinkom azbestu.
1.19.

EHSV sa domnieva, že by bolo užitočné zanalyzovať, prečo sa tomuto spisu nevenuje pozornosť a zároveň uvažovať o medziinštitucionálnej akreditácii, ktorá by bola formou označovania pre mimovládne organizácie. EHSV by mal túto možnosť preskúmať.
1.10

Vzhľadom na to, že ekonomicky neaktívne obyvateľstvo zahŕňa mnoho osôb, ktoré majú potenciál začleniť sa bezproblémovo do trhu práce, EHSV vyzýva Komisiu a členské štáty, aby vytvorili konkrétne a vhodné stimuly pre podniky, aby zamestnávali týchto ekonomicky neaktívnych pracovníkov . Mohlo by sa to dosiahnuť zavedením legislatívnych a nelegislatívnych opatrení, ktoré by zabezpečili, že Európsky sociálny fond pokryje všetky náklady na odbornú prípravu týchto osôb, a tým umožní podnikom zamestnávať ich. Zároveň je veľmi dôležité, aby Európska únia nabádala členské štáty, aby podporovali atraktívne pracovné podmienky, dôstojné mzdy a systémy sociálneho zabezpečenia s cieľom motivovať neaktívne obyvateľstvo k zapájaniu do trhu práce a tvorby bohatstva a hospodárskeho, sociálneho a environmentálneho blahobytu.